Illula Umalu negmer-d seg-s azal n 60 n temsaɛraq. Nebda anadi deg wayyur n Tuber armi d ayyur n Furar 2021, negmer-d timseɛraq ɣef waṭas n yisental yemxallafen, llant tid yeqqnen ɣer umdan, tid icudden ɣer uxxam aqdim, iɣersiwen d leḍyur, agama d yisufar n wučči, tiɣawsiwin, allalen n tfellaḥt, allalen n uselmed, allalen n traḍ, allalen n tenwalt, taddeyanit, atg. Nessexdem deg unadi-nneɣ imru d tferkit akken ad naru timseɛraq i d-negmer. Imesluɣa i d aɣ-d-yefkan amud n temseɛraq, tuget-nsen d wid meqqren deg leɛmar.